* Na temelju članka 126. i 127. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. , 152/14. i 7/17) i članka 61. Statuta **Osnovne škole Ivana Gundulića**, Zagreb, Školski odbor Osnovne škole Ivana Gundulića, Zagreb, Gundulićeva 23a raspisuje:

 **NATJEČAJ**

 **za izbor i imenovanje ravnatelja/ice škole**

**Uvjeti:**

Za ravnatelja/icu može biti izabrana i imenovana osoba koja ispunjava uvjete propisane u članku 126. stavcima Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13.,i 152/14. i 7/17).

**Uz pisanu prijavu na natječaj kandidati su obvezani priložiti u izvorniku ili ovjerenom presliku:**

• životopis

• valjanu javnu ispravu kojom se dokazuje stupanj i vrsta stručne spreme (diploma)

• domovnicu, odnosno dokaz o državljanstvu

• dokaz o stažu osiguranja - potvrda ili elektronički zapis iz evidencije HZMO-a

• dokaz o radnom iskustvu na odgojno – obrazovnim poslovima – potvrda školske ustanove o vrsti i

 trajanju poslova

• dokaz o položenom stručnom ispitu ili dokaz da je osoba oslobođena obveze polaganja (potvrda

 školske ustanove o zasnovanom radnom odnosu)

• dokaz (odluke o imenovanju ravnatelja) da u trenutku prijave na natječaj obavlja poslove

 ravnatelja/ice u najmanje drugom uzastopnom mandatu za osobe koje se kandidiraju temeljem

 članka 126. stavka 3. Zakona o odgoju i obrazovanju u osnovnoj i srednjoj školi

• dokaz ( uvjerenje nadležnog suda) da se u trenutku podnošenja prijave na natječaj protiv osobe ne

 vodi kazneni postupak za kaznena djela iz članka 106. Zakona o odgoju i obrazovanju u osnovnoj i

 srednjoj školi (ne starije od 30 dana).

**Ravnatelj/ica se imenuje na vrijeme od pet (5) godina.**

**Na natječaj se ravnopravno prijavljuju osobe oba spola.**

**Rok za podnošenje prijava kandidata je petnaest (15) dana od dana objave natječaja.**

Prijave s potrebnom dokumentacijom dostaviti na adresu škole: Osnovna škola Ivana Gundulića,

Gundulićeva 23a, 10 000 Zagreb u zatvorenoj omotnici s naznakom **„ Za natječaj za izbor i imenovanje ravnatelja/ice – NE OTVARATI“.**

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni pisanim putem u roku od 45 dana od dana isteka roka za podnošenje prijava.